hu en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky ky ky ru ru ky ru ky ky ru hu ru ru ru ky ru ky ru ky kk ru ky ru ru ky ky ru ky ky ru ru ky lez ru bg ru ky ky ru ky ky ky ru ky ky ru ky ru ky ky ru ky ky ru ky ru ru ky ru ky ru
"Фабула", 24.06.11 - 2-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Коюнда паспорт, колунда компьютер, бар, атаң!..
Койлорду паспорт менен камсыз кылмакчы болгон айтылуу Акылбек Жапаров, эми Кыргызстандын жакыр жашаган үй-бүлөлөрүн интернет каналы бар компьютерлер менен камсыз кылам деп чыкты. Ал үчүн, "Ар Намыс" партиясы өкмөттүн курамына кошулушу керек экен. "Акылдуу" депутаттын айтымында, азыркы тапта Кыргызстанда 123 миң үй-бүлө жакыр жашайт экен. Эгер алардын баарысын компьютер менен камсыз кылсак, алар кооперативге биригип, керектөөчү товарларын дүңүнөн алууга мүмкүнчүлүк табат имиш. Ал гана эмес, компьютерлери бар жакыр үй-бүлөнүн балдары жакшы окуп калышат экен. Каардуу таластыктарга кармалбай калган депутат, жогоркудай жомогу менен азыркы өкмөттү сындап жатат. Өзү өкмөттүн биринчи вицеси болуп турганда койлорго паспорт, козуларга митирке, жардыларга жаңы компьютер алып берсе ким кой дептир!? "Жоо кеткенден кийин кылычыңды ташка чап" демекчи, Акылбек мырза кылычын кынынан кыймылдатпай эле койсо болмок. Эл деле туура ойломок. Дегеле, депутаттын демилгеси ушул болсо, деңгээлин ... дегиң келет экен.
Калимбетова бир тууган сиңдиси менен соттошууда…
Курманбек Бакиевдин экинчи аялы делип жүргөн, өзү болсо "жакын тууганымын" деп айтып жүргөн мурунку Каржы министринин, Соцфонддун жетекчисинин, вице-премьер-министр сыяктуу бир топ майлуу-сүттүү кызматтарды аркалаган Тажикан Калимбетова 7-апрелден кийин өлкөдөн чыга качкан эле. Анын чек арадан 50 миң доллар берип өткөнү тууралуу имиштер ушул кезге дейре эл ичинде айтылып келет. Бакиев куйругун кыпчып, Белоруссияга кире качканда, колдоп-таяры жок Батышка баш калкалап кеткен ошол Тажикан айым Кыргызстанга кайтып келиптир. Ал апрель окуяларынан кийин качып кеткенде, анын бир тууган сиңдиси күйөөсү экөө (күйөөсү мамлекеттик кызматтагы чиновник дешет) Тажикан айымдын үйүнө киришип, алтын, акча каражаттарын жана башка бир топ кыймылсыз мүлктөрүн алып кеткен экен. Кыргызстанга кайтып келген Калимбетова, сиңдисине "алып кеткен дүнүйө-мүлктөрүмдү кайтарып бер"-десе, сиңдиси "сен аябай эле жеп-ичип байыдың эле го. Бир аз мүлкүңдү алсак эмне болмок эле"-деп, кайтарып бербей жаткан имиш. Өз мүлктөрүн кайтарып ала албай койгон Тажикан айым акыры чыдамы түгөнүп, укук коргоо органдарына кайрылып, учурда бир тууган сиңдиси менен чырдашып, соттошуп жатыптыр.
З.Курманов апрель окуясына түздөн-түз жоопкер
Учурда апрель окуясы боюнча иликтөө-тергөө иштери дагы деле уланып, сот процесси аягына чыкпай келет. Бир нече адамдарга кылмыш иши козголуп, теңинен көбү чет өлкөлөрдө качып жүрүшсө, айрымдары сот жоопкерчилигинен сырткары калган. Маселен, ошол кезде "Ак жол" партиясынын депутаттары басымдуулук кылган Жогорку Кеңеш Бакиевдин сунушу менен Кыргызстанга өзгөчө кырдаал киргизүү боюнча токтом кабыл алышып, карапайым элге ок атууга бийликке шарт түзүп бериптир. Өзгөчө кырдаал киргизилгенден кийин, мыйзам боюнча ок атууга уруксат берилет экен. Дал ушул нерсени Улукбек Ормонов баш болгон андагы Зайнидин Курманов башында турган парламент кабыл алып беришкен. Демек, апрель окуясына түздөн-түз күнөөлүү катары, ириде Зайнидин Курманов менен Улукбек Ормоновдор суралышы керек эле. Ошол себептен, 7-апрелдеги каргашалуу окуянын күнөөкөрлөрүнүн башкы тизмесинде Бакиевдер менен катар Зайнидин Курмановдун дагы фамилиясы турушу абзел болчу. Андыктан бүгүнкү бийлик Зайнидин Курмановду ээн-эркин тайраңдатып, апрель-июнь окуяларына сын айттырып койбой, сот жоопкерчилигине тартуу жагын караштырып, айыпталуучулардын катарына кошуш керек.
Калматов "калбырым жок" дейт, бирок…
Жогорку Кеңештин депутаты Анарбек Калматов Бишкек шаарынын прокурору болуп турганда ошол кездеги Бишкек шаарынын мэри Нариман Түлеев прокурорлордун күнүнө карата 6 участок жер тилкесин бөлүп бериптир. Анын эки участогун кайран Анарбек Калматов өзүнө алып, ата-энесине хан сарай салып берип койгон экен. Калган төрт участокту Бишкек шаарынын 4 районунун прокурорлорунун орун басарларына сатканы ушул кезге дейре сөз болуп келет. Бул туурасында өткөн сандарыбызда дагы жазган элек. Бирок мындай маалыматтарды төгүнгө чыгарууга Анарбек мырза аябай жан үрөп, актангандан чарчабайт.
Жакында "Алиби" гезитине дагы актанган маек бериптир. Анда мэрия тарабынан эки участок бериле турган болгондо, суранып жатып төрт участок бөлдүрүп, Бишкек шаарындагы 4 райондун прокуроруна чалып, ар бир районго бирден участокту сүйлөшүп койгонун, аны муктаж болгон кызматкерлерге бөлүп берүүсүн айтканын узун сабак кеп кылат. Чындыгында, Калматов айтып жаткандай, 4 участок эмес, 6 участок бөлүнгөн экен. Анын экөөсүн өзү алып алган. Бул туурасында такыр ооз ачпаптыр. Ошондой эле жер алган балдар боюнча дагы ошол кезде Башкы прокуратура "Калматов жер тилкелерин бизге саткан деп арыз жазасыңар"- деп кысым көрсөткөнүн айткан. Айтор, баштан аяк аябай эле актаныптыр. Мына ушул маселелердин айланасында, деги эле Калматовдун былык-чылыктары туурасында келерки саныбызда кенен кеп кылабыз.
Ташиевден "таяк жегендер" баяны…
Кечээ, 23-июнда "Акипресс" маалымат агенттигинде 31-март күнү куттуу Ак үйдүн ичинен кесиптеши Камчыбек Ташиевден тумшукка жеп, ооруканага жатып, ошондон бери жумушка чыкпай аткан "Ата-Журт" фракциясынын депутаты Бахадыр Сулеймановдун адвокаттары С. Синельникова менен Ж. Арстановдор жөнөкөй эле "хулиганчылык" беренеси менен козголгон кылмыш иши эки айдан бери ордунан козголо албай, тергөө амалдары өтө оор жүрүп жаткандыгын журналисттерге баяндап, Сулейманов токмок жеген спикердин кабинетине тергөөчүлөрдү жарым карыш жакындатпай жаткандыктарын айтып кейишти. Анан да мамлекеттик бийликтин башкы бутагы болгон парламент депутатына кол көтөргөн Камчыбек Ташиевге негизи КР КЖКнын 341-беренеси (мамлекеттик бийлик өкүлүнө кол салуу) менен кылмыш иши козголушу керек эле, бирок биздин мындай өтүнүчүбүздү Башкы прокуратура канааттандырбай жатат дейт жактоочулары. Бирок жакында эле аяктаган медициналык экспертизанын жыйынтыгынын негизинде Ташиевге козголгон "хулиганчылык" кылмыш иши "адамдын ден соолугуна атайылап зыян келтирүү" деп аталган 104-беренеге которулганын кошумчалашты. Камчыбек Ташиев тергөөчүлөргө алгачкы жолу көрсөтмө бергени келгенде буга чейин "Экөөбүз үнүбүздү катуу чыгарып сүйлөшкөнбүз, анча-мынча жөөлөшүп кеткенбиз"-деп айткан сөзүн танып, "мен антип айткан эмесмин, журналисттер кошуп коюптур"-деп теңирден тескери сүйлөп баштаганын айтып отурушат. Парламент трибунасынан "депутаттык мандатымды" тапшырдым деп айтканын айтып алып, Камчыкең кайра колдоочуларынын оозу менен "Ташиевден тарт колуңду, мандатына тийшпе" дегендей сөздөрдү айттырып атканы, ата-журтчулардын атасынын эки сүйлөп атканын айгинелеп койду окшойт. Эгерде ушунчалык эле баатыр көрүнгүсү келсе, күнөөсү жок болсо, Сулеймановду ордуна коюп, соттон акталып чыкпайт беле…
Ташиев менен Жолдошеваны коргоп чыгышкан митингчилерден токмок жеп келишкен НТС телеканалындагы кесиптештерибиз 23-июнда кесиптештерине маалымат жыйынын өткөрүштү. Башкы директору Бакытжан Аманов баш болгон жарым саатча талоондо калган оператор Владимир Безбородов, журналист Айжан Исмаилова өңдүү теле канал өкүлдөрү да чогуу келишти. Ал эми талоондо калган дагы бир журналист Чынара Сыдыкованын ден соолугу начарлап кеткендигине байланыштуу жыйынга катыша албай калган экен. Митингчилерден көбүрөөк жапа чеккен оператор Владимир Безбородов: "Аянтта Айжан Исмаилова,Чынара Сыдыкова үчөөбүз митингдин катышуучуларынан интервью алууга макулдашып, мен аны камерага тартып жаткам. Бир кезде мен элдердин топтолуп, эмнегедир бир нерсеге сүйүнгөндөй болгон учурду байкадым. Анан ал жерге барып, акча берип жаткан фактыны көрүп калдым. Тилекке каршы, мен бул фактыны камерага тартканым жок. Мени ошол жерден эмнеге тартасың дешип, четке чыгарышып, башка-көзгө койгулап киришти. Андан кийин Чынара Сыдыкованы уруп киришти"-деп болгон окуяны баяндап берди.
кыргыз тилиндеги гезит "Форум"
email • архив • редакция
Коюнда паспорт, колунда компьютер, бар...
Коюнда паспорт, колунда компьютер, бар, атаң!..
Назарбаев мырза, "бетеге кетип, бел калат…"!
Кыргыз соттору кыргызга кыянаттык кылабы?
"Serpeus Inc." директорлор кеңешинин төрагасы:
"Жогорку Соттун тийиштүү чечимин аткаруу Кыргызстандын экономикасына жаңы инвестицияларды тартууга жашыл жарык берет"
жоругу, жалпы түрк элине көө болбошу керек
Коомдук телерадиоберүү корпорациясынын башкы директору:
"Тунгуч" музыкалуу драма театрынын актеру:
"Театрлардын иштебей жатышына театр жамааты күнөөлүү эмес"
Өлкө коопсуздугу - мамлекеттик тилге көрүлгөн камкордукка
жашаган элдин карым-катнашынын уюткусу, данакери болушу керек!"
"Ак Шумкар КУТ" жаштар коомдук бирикмесинин
төрагасы Айбек Бузурманкуловдун билдирүүсү
Куудул Асанкул Шаршеновду эскерүү
Кырк кыз ат оюнда ойношот…